section_heading: Veliki potencijal
paragraph_text: U prvoj sezoni nakon ozljede Montella je skupio 30 nastupa i postigao 17 golova. Usprkos tome, njegova momčad nije napredovala u viši rang, ali je Vincenzo kupljen od strane Genoe. U svojoj prvoj sezoni za svoj novi klub Montella postiže 21 pogodak i time postaje najbolji strijelac Serie B. U toj sezoni Montella je počeo proslavljati pogotke raširenih ruku, što je asociralo na let aviona, pa dobiva nadimak Aeroplanino, koji i danas nosi.